# Alba Kör

### A Wikipédiából, a szabad lexikonból.

Az Alba Kör elsősorban pacifista békeszervezet, amely 1990–2004 között fejtette ki aktív tevékenységét. Jelenleg inaktív, bár hivatalosan nem szűnt meg.

A kötelező sorkatonai szolgálatot megtagadók magyarországi érdekképviseleti szerveként vált ismertté, de valójában ennél sokkal szerteágazóbb tevékenységet folytatott. 1990-ben alakult.

A polgári szolgálatot kérelmezők (a polgári szolgálat volt a fegyveres vagy fegyvermentes sorkatonai szolgálat egyetlen legális alternatívája) indokait akkoriban bizottság vizsgálta, egy bizottsági kihallgatáson ismerkedett meg egymással Kiss István, Kotász Zoltán és Becker László, akik elhatározták, hogy érdekvédelmi szervezetet hoznak létre a kérvényezők segítésére. Hozzájuk csatlakozott később Szász Péter, Csapody Tamás, Kocsis Imre, Farkas István és mások.

A szervezet eredeti neve az alapításkor: Alba Kör – Katonai Szolgálatmegtagadók Szövetsége. A Kör lobbytevékenységének és a médiában megjelenő kommunikációjának is köszönhető, hogy a polgári szolgálat kérvényezése egyre könnyebbé, a szolgálati kötelezettség fenntartása, hatósági betartatása pedig egyre nehezebbé vált Magyarországon.

Később a szervezet neve ALBA Kör – Erőszakmentes Mozgalom-ra változott, amely jobban tükrözte azt a szerteágazó békemozgalmi tevékenységet, amelyet folytatott.

A Kör volt az egyik kezdeményezője az aktívan 1993 és 2004 között működő Hadkötelezettséget Ellenzők Ligája létrehozásának, illetve a Kör volt az egyik legismertebb magyar NATO-ellenes szervezet.

A lap eredeti címe "http://hu.wikipedia.org../../../a/l/b/Alba_K%C3%B6r_50fd.html"

Kategóriák: Magyarországi politikai szervezetek | Magyarországi civilszervezetek

##### Views

- Szócikk
- Vitalap
- Aktuális változat

##### Keresés